[pic] | EIROPAS KOPIENU KOMISIJA | Briselē, 26.2.2007 COM(2007) 70 galīgā redakcija Priekšlikums PADOMES REGULA ar kuru groza Regulas (EK) Nr. 1346/2000 par maksātnespējas procedūrām A, B un C pielikumus (iesniegusi Komisija) PASKAIDROJUMA RAKSTS 1. PRIEKšLIKUMA SATURS - Priekšlikuma pamatojums un mērķi Pastāv vajadzība grozīt Regulas (EK) Nr. 1346/2000 par maksātnespējas procedūrām A, B un C pielikumus. - Vispārējais konteksts Padomes Regulas (EK) Nr. 1346/2000 A pielikumā uzskaitītas maksātnespējas procedūras, kas minētas Regulas 2. panta a) punktā. B pielikumā uzskaitītas likvidācijas procedūras, kas minētas 2. panta c) punktā. C pielikumā uzskaitīti likvidatori, kas minēti 2. panta b) punktā. Padomes Regulas (EK) Nr. 1346/2000 pielikumos jaunākie grozījumi izdarīti ar Padomes 2006. gada 27. aprīļa Regulu (EK) Nr. 694/2006. Čehija 2006. gada 29. augustā informēja Komisiju par turpmākajiem grozījumiem A, B un C pielikumu sarakstos. - Noteikumi, kas ir spēkā šā priekšlikuma darbības jomā Regulā (EK) Nr. 1346/2000 ir jāizdara grozījumi saskaņā ar šo priekšlikumu. - Atbilstība citām politikas jomām. Šī regula atbilst Kopienas politikai. 2. APSPRIEšANāS AR IEINTERESēTAJāM PERSONāM UN IETEKMES NOVēRTēJUMS - Apspriešanās ar ieinteresētajām personām Ārēja apspriešana nebija vajadzīga. - Ekspertu atzinuma pieprasīšana un izmantošana Nebija vajadzības pēc ārējo ekspertu atzinuma. - Ietekmes novērtēšana Regulas grozīšana var pozitīvi ietekmēt uzņēmējdarbības reorganizāciju. Ietekme uz nodarbinātību varētu būt pozitīva vai neitrāla. Ietekme uz vidi varētu būt pozitīva vai neitrāla. 3. PRIEKšLIKUMA JURIDISKIE ASPEKTI - Ierosināto pasākumu kopsavilkums Priekšlikuma mērķis ir grozīt Regulas (EK) Nr. 1346/2000 pielikumus, lai ņemtu vērā attiecīgo dalībvalstu grozījumus maksātnespējas likumos. - Juridiskais pamats Priekšlikums ir pamatots ar 45. pantu Regulā (EK) Nr. 1346/2000. - Subsidiaritātes princips Šis priekšlikums ir Kopienas ekskluzīvā kompetencē. Tādēļ uz šo priekšlikumu subsidiaritātes princips neattiecas. - Proporcionalitātes princips Priekšlikums atbilst proporcionalitātes principam šādu iemeslu dēļ: Ar šo Komisijas priekšlikumu Padomes Regulas (EK) Nr. 1346/2000 Čehijas sarakstus A, B un C pielikumos aizstāj ar jauniem sarakstiem, kuros ņemta vērā Čehijas paziņotā informācija. Regula tieši piemērojama dalībvalstīs, un tai nav nepieciešami nekādi īstenošanas pasākumi. To publicē Eiropas Savienības Oficiālajā Vēstnesī , tādēļ tās saturs ir pieejams visām ieinteresētām pusēm. - Instrumentu izvēle Piedāvātais instruments ir regula. Citi līdzekļi nebūtu piemēroti šādu apstākļu dēļ: Pamatojoties uz Padomes Regulas (EK) Nr. 1346/2000 45. pantu, grozījumus pielikumos var izdarīt vienīgi Padome pēc dalībvalstu iniciatīvas vai pēc Komisijas priekšlikuma. Šī kopējā iniciatīva bija iespējama piecu gadu laika posmā pēc Amsterdamas Līguma (67. panta 1. punkts EK) spēkā stāšanās, bet kopš Nicas Līguma (67. panta 2. punkts EK) spēkā stāšanās iniciatīva pieder tikai Komisijai. Tādēļ Komisijas ziņā ir ierosināt Padomei grozījumus regulas pielikumos atbilstīgi regulas 45. pantam. 4. IETEKME UZ BUDžETU Priekšlikums neietekmē Kopienas budžetu. 5. VIENKāRšOšANA Šis priekšlikums nodrošina gan valsts iestāžu (ES vai atsevišķu valstu) administratīvo procedūru vienkāršošanu, gan administratīvo procedūru vienkāršošanu valsts un privātajās iestādēs. Dalībvalstu tiesas tiks savlaicīgi informētas par tiem maksātnespējas procesiem, kas atzīti par pamatotiem. Kreditori, debitori un maksātnespējas procesa administratori tiks informēti par tiem maksātnespējas procesiem saskaņā ar šīs regulas darbības jomu. Priekšlikums PADOMES REGULA ar kuru groza Regulas (EK) Nr. 1346/2000 par maksātnespējas procedūrām A, B un C pielikumus EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 2000. gada 29. maija Regulu (EK) Nr. 1346/2000 par maksātnespējas procedūrām[1], un jo īpaši tās 45. pantu, ņemot vērā Eiropas Komisijas priekšlikumu[2], tā kā: (1) Regulas (EK) Nr. 1346/2000 A, B un C pielikumā uzskaitīti dalībvalstu tiesību aktos sniegtie norādījumi attiecībā uz maksātnespējas procedūrām, likvidācijas procesiem un likvidatoriem. (2) Čehija 2006. gada 29. augustā informēja Komisiju par turpmākajiem grozījumiem A, B un C pielikumu sarakstos saskaņā ar Regulas (EK) Nr. 1346/2000 45.pantu. (3) Saskaņā ar 1. un 2. pantu Eiropas Savienības un Eiropas Kopienas dibināšanas līguma pielikuma Protokolā par Dānijas pozīciju Dānija nav piedalījusies minētās regulas pieņemšanā, un tās pieņemšana tai nav saistoša. (4) Regulā (EK) Nr. 1346/2000 ir jāizdara grozījumi saskaņā ar šo priekšlikumu, IR PIEŅĒMUSI ŠO REGULU. 1. pants Regulā (EK) Nr. 1346/2000 ir izdarīti šādi grozījumi: 1) Teksts A pielikumā par maksātnespējas procedūrām attiecība uz Čehiju ir aizvietots šādi: "ČESKÁ REPUBLIKA - Konkurs - Reorganizace - Oddlužení" 2) Teksts B pielikumā par likvidācijas procesiem attiecība uz Čehiju ir aizvietots šādi: "ČESKÁ REPUBLIKA - Konkurs" 3) Teksts C pielikumā par likvidatora iecelšanu attiecībā uz Čehiju ir aizvietots šādi: "ČESKÁ REPUBLIKA - Insolvenční správce - Předběžný insolvenční správce - Oddělený insolvenční správce - Zvláštní insolvenční správce - Zástupce insolvenčního správce" 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī . Šī regula uzliek saistības kopumā un ir piemērojama visās dalībvalstīs. Briselē Padomes vārdā — priekšsēdētājs [1] OV L 160, 30.6.2000., 1. lpp. Regulā jaunākie grozījumi izdarīti ar Regulu (EK) Nr. 694/2006 (OV L 121, 6.5.2006., 1.-13. lpp.). [2] OV C , , lpp.